**Príloha k CENNÍKU pre službu - prístup k sieti internet, platná od 30. 04. 2016**

**Všeobecné informácie týkajúce sa prístupu k otvorenému internetu a právach užívateľov týkajúcich sa elektronických komunikačných sietí a služieb v zmysle Nariadenia Európskeho parlamentu a Rady (EÚ) 2015/2120 (ďalej „Nariadenie“).**

Spoločnosť Správa káblových rozvodov s.r.o. (ďalej „poskytovateľ“) podľa uvedeného nariadenia neukladá obmedzenia používania vlastných koncových zariadení pripojených k sieti za káblovým modemom, ktorý sprístupňuje službu prístupu k sieti internet a je vo vlastníctve poskytovateľa. Koncoví užívatelia majú právo využívať koncové zariadenie podľa vlastného výberu, majú právo na prístup k informáciám a obsahu a právo šíriť ich obsah. Koncoví užívatelia majú právo používať a poskytovať aplikácie a služby. Riešenie sťažnosti koncových užívateľov a nápravné prostriedky s tým súvisiace sú uvedené vo Všeobecných podmienkach poskytovateľa.

Za účelom dodržiavania povinností vyplývajúcich z právnych predpisov alebo povinností uložených na to oprávneným orgánom verejnej moci sme ako poskytovateľ oprávnený primerane riadiť dátovú prevádzku v rozsahu nevyhnutnom pre zaistenie uchovania prevádzkových a lokalizačných údajov a zablokovania prístupu ku konkrétnemu obsahu. Užívateľ má prostredníctvom Služby prístupu k sieti internet právo na prístup k informáciám a obsahu, právo šíriť informácie a obsah, využívať a poskytovať všetky dostupné aplikácie a služby, len ak sú v súlade s právom Európskej Únie a všeobecne záväznými právnymi predpismi Slovenskej republiky, ako aj zmluvnými podmienkami Poskytovateľa, najmä pokiaľ ide o zákonnosť obsahu, aplikácií alebo služieb ako aj spôsobu ich používania. Poskytovateľ je v súlade s príslušnými právnymi predpismi Európskej únie ako aj vnútroštátnymi právnymi predpismi oprávnený prijímať primerané, nediskriminačné a transparentné opatrenia na riadenie prevádzky najmä za účelom zabezpečenia splnenia povinností voči oprávneným orgánom verejnej moci, zachovania bezpečnosti a integrity Siete a Služieb, eliminovania a zmiernenia účinkov prípadného dočasného preťaženia Siete Poskytovateľa. Užívateľ si je vedomý a súhlasí s tým, že opatrenia na riadenie prevádzky Siete prijaté Poskytovateľom v zmysle všeobecne záväzných právnych predpisov si môžu vyžadovať spracúvanie osobných údajov Užívateľa, ak je takéto spracúvanie nevyhnutné a primerané na dosiahnutie stanoveného účelu. Poskytovateľ je na základe písomnej žiadosti a s písomným súhlasom zákonného sudcu, len ak nemožno sledovaný účel dosiahnuť inak, alebo ak by bolo jeho dosiahnutie iným spôsobom podstatne sťažené, povinný poskytnúť orgánom činným v trestnom konaní na účely trestného konania a inému orgánu štátu podľa definície príslušného predpisu na účely plnenia jeho úloh v rozsahu podľa osobitných predpisov údaje, ktoré sú predmetom telekomunikačného tajomstva podľa príslušných ustanovení zákona.

Opatrenia Poskytovateľa na riadenie prevádzky môžu mať vplyv na kvalitu Služieb internetového prístupu a/alebo na súkromie a/alebo na spracúvanie osobných údajov len v rozsahu uvedených informácií. Poskytovateľ vedome neobmedzuje objem dát alebo rýchlosti Siete internet, ktoré by mohli ovplyvniť Služby internetového prístupu alebo využívanie obsahu, aplikácií a iných služieb, okrem prípadov v rozsahu uvedených informácií.

Vymedzenie základných parametrov:

**Maximálna rýchlosť pripojenia** - rýchlosť, ktorú koncový užívateľ môže očakávať, že ju bude mať k dispozícii pri prístupe k službe minimálne raz denne, a to v čase od 00,00 hod. do 24,00 hod.

**Minimálna rýchlosť** - rýchlosť, ktorá je minimálne 40% z Maximálnej rýchlosti.

**Bežne dostupná rýchlosť** - rýchlosť, ktorá je minimálne 90% z Maximálnej rýchlosti, a ktorú koncový užívateľ bude mať k dispozícii pri prístupe k službe minimálne 90% z času počas každého súvislého 4-hodinového intervalu.

Uvedené hodnoty rýchlostí internetového prepojenia sú merateľné na transportnej vrstve Siete a sú určené ako množstvo prenesených dát za jednotku času (v prípade Download-u ako množstvo prijatých dát a v prípade Upload-u ako množstvo odoslaných dát). Významné odchýlky od Maximálnej rýchlosti môžu na čas trvania významnej odchýlky obmedziť alebo znemožniť využívanie dátovo náročnejších obsahov. Uvedené charakteristiky a hodnoty jednotlivých druhov rýchlostí sú na strane užívateľa podmienené spôsobom a kvalitou pripojenia koncových zariadení, ich rýchlosťou, kvalitou a množstvom. Na kvalitatívne parametre Služby vplýva zaťaženosť serverov, na ktoré sa užívateľ pripája, to znamená, že hoci Sieť umožňuje využívať stanovenú rýchlosť pripojenia, v dôsledku kapacít serverov, na ktoré sa užívateľ pripája, táto nemusí byť dosiahnutá. Na kvalitu a rýchlosť Služby vplývajú technické parametre zariadení a Siete ako aj počet užívateľov zapojených v danej lokalite; čím viac užívateľov spolu používa šírku pásma v rovnakom časovom okamihu, tým je bežne dostupná rýchlosť nižšia. Nedosahovanie stanovených kvalitatívnych parametrov Služby v dôsledku faktorov, ktoré nemajú pôvod v Sieti alebo v Službe, nie je nedostatkom poskytovanej Služby. Žiadna z uvedených hodnôt nie je garantovaná; tým však nie sú dotknuté práva súvisiace s uplatnením prostriedkov nápravy. Dosiahnutie uvedených rýchlostí Služby internetového prístupu je možné za bežných prevádzkových podmienok Siete (bez úplných alebo čiastočných výpadkov, vyplývajúcich z vopred nepredvídateľných a náhodných okolností dočasného charakteru mimo kontroly Poskytovateľa, ako aj plánovaných odstávok Služby internetového prístupu). Poskytovateľ môže ponúkať aj iné služby, než sú služby prístupu k Sieti internet, ktoré sú optimalizované pre špecifický obsah, aplikácie alebo služby, alebo ich kombináciu, ak je optimalizácia potrebná na splnenie požiadaviek týkajúcich sa obsahu, aplikácií alebo služieb pre špecifickú úroveň kvality.

Prostriedky nápravy dostupné užívateľom pre prípad trvajúcej alebo opakujúcej sa odchýlky od nižšie uvedených parametrov Služby prístupu k sieti internet a podmienky ich uplatnenia sú upravené vo Všeobecných podmienkach. Užívateľ môže uplatniť uvedené prostriedky nápravy aj pri dlho trvajúcich alebo opakujúcich sa odchýlkach skutočného výkonu Služby prístupu k sieti internet, pokiaľ ide o parametre vymedzené nižšie, od výkonu vymedzeného nižšie za predpokladu, že tieto odchýlky boli zistené mechanizmom certifikovaným príslušným orgánom štátnej správy.

Parametre produktov služby prístupu k sieti internet:

|  |  |  |  |  |
| --- | --- | --- | --- | --- |
|  | Rýchlosť v Mbps | | | Objem dát v GB (možné zníženie rýchlosti) |
| Produkt | Maximálna rýchlosť Download/Upload | Bežne dostupná rýchlosť Download/Upload | Minimálna rýchlosť Download/Upload |
|
| **KLASIK** | **10 / 1** | **9 / 0,9** | **4 / 0,4** | **100** |
| **PREMIUM** | **30 / 2** | **27 / 1,8** | **12 / 0,8** | **100** |